Argeș (rijeka)
Argeș čita se Arđeš (rumunjski: Râul Argeș) je rijeka u južnoj
Rumunjskoj duga oko 327 km, lijeva pritoka Dunava.

Geografske karakteristike
Argeș izvire u masivu Făgăraș (Južni Karpati) na južnim obroncima planinskih visova Moldoveanu i Negoiu, u južnoj Rumunjskoj. 
U planinama su joj najveće pritoke Vâlsan, Doamnei i Târgului, nakon planinskog dijela teče prema jugu preko gradova Curtea de Argeș i Pitești, zatim utječe u dunavsku ravnicu gdje kod grada Oltenița ima ušće u Dunav.

Najveća pritoka Argeșa je rijeka Dâmbovița, koja teče kroz Bukurešt gotovo paralelno kao i Argeș. 

Argeș ima sliv velik oko 12.550 km². Na rijeci je u planinama kod Căpățânenija 1960-ih podignuta brana i akumulaciono jezero za hidroelektranu Gheorghe Gheorghiu-Dej.

Izvori

Vanjske veze 

 Argeș River na portalu Encyclopædia Britannica 

Rijeke u Rumuniji